13/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23114 Comunidade de Usuarios Granxa e Castro (Rianxo)

SERVIZO TERRITORIAL DA ZONA GALICIA CENTRO INFORMACIÓN PÚBLICA ANUNCIO Arturo Calvo Tarrío, con DNI XXXXXXXXX, en representación da comunidade de usuarios Granxa e Castro, solicita de Augas de Galicia un caudal de 0,51 litros/segundo de augas procedente de tres mananciais en Campo de Pazos, parroquia de Taragoña (San Salvador), concello de Rianxo (A Coruña), con destino ao uso doméstico da comunidade de usuarios. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23114. As características do aproveitamento son: SOLICITANTE: comunidade de usuarios Granxa e Castro REPRESENTANTE: Leonardo Xavier Venegas Bogonez: 0,51 litros/segundo DESTINO: abastecemento doméstico ORIXE: tres mananciais LUGAR: Campo de Pazos PARROQUIA: Taragoña (San Salvador) CONCELLO: Rianxo (A Coruña) Os mananciais están situados na parcela 275 do polígono 69 e nas parcelas 7740 e 367 do polígono 70, na parroquia de Taragoña, pertencentes a comunidade de montes en man común de Taragoña. Os mananciais teñen as seguintes coordenadas UTM: 1) X: 514.509 e Y: 4.726.924; 2) X: 514.686 e Y: 4.727.229 e 3) X: 515.257 e Y: 4.727.385. Os mananciais teñen unha captación natural feita nunhas minas escavadas en pedra interconectados entre eles por tubaxes de PVC de 63 mm de diámetro e cunha lonxitude, o primeiro de 1021 m ata a súa unión cos caudais procedentes dos outros mananciais, o segundo de 523 m ata a súa unión co caudal total e o terceiro 39 m ata a unión do caudal unitario dos tres mananciais, encontrándose todos na parcela 275 e continuando cun só tubo de 75 mm de diámetro e 1879 m de lonxitude, por terreos de monte común ata encontrarse coa pista a Campo Maneiro por onde continúa ata a nave onde se encontran os 94 depósitos individuais dos comuneiros de 1.500 l cada un; dende aquí saen tubaxes individuais a cada un dos domicilios cun diámetro de 6,35 mm e un percorrido de 160 m ata a vivenda máis próxima e de 2.023 m ata a máis afastada. A nave está feita con bloques de formigón e ten unha área de 305,5 m 2. As tubaxes transcorren maioritariamente por monte veciñal en man común, vías públicas e por fincas pertencentes aos comuneiros. Este aproveitamento abastece de auga os aos domicilios sitos nos lugares da Burata, O Burato, Campo da Feira, Campo de Pazos, Cartomil, Castriño, Chorente, A Coviña, A Cruz, Fachán, Aiglesia e Iñobre. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste Servizo, situadas na praza de Vigo n.º 2-entresollado, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 29 de outubro de 2009. O xefe do Servizo Territorial da Zona Galicia Centro Hugo Ruben Michoa Pontijas